**Earl Slick** (født **Frank Madeloni** 1. oktober 1952 i Brooklyn i New York) er en amerikansk gitarist best kjent for sitt samarbeide med David Bowie, John Lennon, Yoko Ono, Robert Smith, John Waite, Tim Curry og David Coverdale. Han er en ofte benyttet studiomusiker og har også sin egen solokarriere gående.

Biografi
--------

Tidlig på 1970-tallet ble han lagt merke til som gitarist i bandet Mack Truck, sammen med brødrene Jimmie Mack og Jack Mack. Han turnerte også sammen med den skotske artisten Jim Diamond som duoen Slick Diamond. I 1974 ble han hentet inn av David Bowie som erstatter for Mick Ronson under *Diamond Dogs*-turneen, og medvirker på konsertalbumet *David Live*. Slick var også gitarist på Bowies neste to album, *Young Americans* i 1975 og *Station to Station* i 1976. Han røk deretter uklar med Bowies management, og ble erstattet av Stacey Heydon før *Station to Station*-turneen. Han ga ut sine to første soloalbum i 1976, *The Earl Slick Band* og *Razor Sharp*. Slick fortsatte som studiomusiker for Mott the Hooples vokalist Ian Hunter, John Lennon og Yoko Ono og som soloartist. Slick spilte på Lennon og Onos album *Double Fantasy* i 1980, og på det posthume albumet *Milk and Honey*, utgitt i 1984 med låter spilt inn i 1980. Han medvirket også på Yoko Onos soloalbum *Season of Glass* i 1981.

Slick i 1983 under David Bowies *Serious Moonlight*-turne
Slick var i 1983 igjen med Bowie på turne, *Serious Moonlight*-turneen som etterfulgte albumet *Let's Dance*. Etter dette medvirket han på innspillinger med bandet Box of Frogs og startet bandet Phantom, Rocker & Slick sammen med Slim Jim Phantom og Lee Rocker. Bandet ga ut to album, *Phantom, Rocker & Slick* og *Cover Girl*. Rolling Stones' gitarist Keith Richards spilte på bandets singel «My Mistake» - noe Slick senere har nevnt som av det mest minneverdige han har opplevd som musiker.. Slick deltok med Carl Perkins under hans TV-show *Blue Suede Shoes: A Rockabilly Session* sammen med blant andre Eric Clapton, George Harrison og Ringo Starr i 1985.

I 1990 samarbeidet han med David Glen Eisley i bandet Dirty White Boy som ga ut et album, *Bad Reputation*. Han var også medlem av Little Caesar en kort periode i 1991-92. Sammen med Michael Kamen deltok Slick på en rekke soundtrack-innspillinger på 1990-tallet, inkludert musikk til filmene *Hudson Hawk* og *Nothing but Trouble*. I 1991 kom hans tredje soloalbum, *In Your Face*.

På begynnelsen av 2000-tallet spilte Slick igjen med David Bowie, og medvirket på Bowies album *Heathen* i 2002 og *Reality* i 2003. Han var også med på de etterfølgende turneene samt på konsertalbumet *A Reality Tour*. Slicks soloalbum *Zig Zag* fra 2003 inneholder blant annet gjesteopptredener av David Bowie, Robert Smith, Joe Elliott, Royston Langdon og Martha Davis fra The Motels. 

Fra 2006 var han medlem av både The Eons og Slinky Vagabond. Slinky Vagabond besto av Glen Matlock, Clem Burke og Keanan Duffty og de hadde hentet sitt navn fra en tekstlinje i David Bowie-sangen «Young Americans». Bandet spilte sin første konsert under *Joey Ramones Birthday Bash* i mai 2007.

11. februar 2011 ble det offentliggjort at Slick var hentet inn som New York Dolls' nye gitarist, og han var med på bandets turne i Storbritannia i mars 2011. I januar 2013 bidro han på David Bowies album *The Next Day*. I mai 2015 ble Slick presentert som ny gitarist i the Yardbirds, men allerede i august 2015 forlot han bandet. Han deltok under BRIT Awards' hyllest til David Bowie i februar 2016.

Diskografi (utdrag)
-------------------

### Solo

* 1976 *The Earl Slick Band*
* 1976 *Razor Sharp*
* 1991 *In Your Face*
* 2000 *Lost and Found*
* 2001 *Live '76*
* 2002 *Slick Trax*
* 2003 *Zig Zag*

### Med John Lennon & Yoko Ono

* 1980 *Double Fantasy*
* 1981 *Season of Glass* (Yoko Ono)
* 1984 *Milk and Honey* (innspilt i 1980)

### Med Silver Condor

* 1981 *Silver Condor*

### Med Phantom, Rocker, and Slick

* 1985 *Phantom Rocker and Slick*
* 1986 *Cover Girl*

### Med David Bowie

* 1974 *Diamond Dogs*
* 1974 *David Live*
* 1975 *Young Americans*
* 1976 *Station to Station*
* 2002 *Heathen*
* 2003 *Reality*
* 2010 *A Reality Tour*
* 2013 *The Next Day*

### Med Dirty White Boy

* 1990 *Bad Reputation*

Referanser
----------

1. ↑  Earl Slick: My 12 greatest recordings of all time på MusicRadar.com
2. ↑  «Earl Slick:: *Zig Zag* på tlchicken.com». Arkivert fra originalen 7. mai 2013. Besøkt 25. mars 2016.
3. ↑  Joey Ramone Birthday Bash 2007 på VillageVoice.com Arkivert 9. desember 2007 hos Wayback Machine.
4. ↑  There Is A Site That Never Goes Out: New York Dolls UK Tour (with new guitarist Earl Slick)
5. ↑  The inside story of how David Bowie made The Next Day, Guardian.co.uk

Eksterne lenker
---------------

* (en) Earl Slick – kategori av bilder, video eller lyd på Commons Rediger på Wikidata
* (en) Earl Slick på Internet Movie Database Rediger på Wikidata
* (en) Earl Slick på Discogs Rediger på Wikidata

* (en) Earl Slick på MusicBrainz Rediger på Wikidata

* (en) Earl Slick på Songkick Rediger på Wikidata

* (en) Earl Slick på AllMusic Rediger på Wikidata
* Earl Slick på Twitter Rediger på Wikidata

* Earl Slick på Twitter Rediger på Wikidata

* Earl Slick på Facebook Rediger på Wikidata

* Earl Slick på Instagram Rediger på Wikidata

* Earl Slick på Myspace Rediger på Wikidata
* Offisiell Facebook-side

| * v
* d
* r
David Bowie |
| --- |
| **Studioalbum** | *David Bowie*  **·** *Space Oddity*  **·** *The Man Who Sold the World*  **·** *Hunky Dory*  **·** *The Rise and Fall of Ziggy Stardust and the Spiders from Mars*  **·** *Aladdin Sane*  **·** *Pin Ups*  **·** *Diamond Dogs*  **·** *Young Americans*  **·** *Station to Station*  **·** *Low*  **·** *"Heroes"*  **·** *Lodger*  **·** *Scary Monsters (and Super Creeps)*  **·** *Let's Dance*  **·** *Tonight*  **·** *Never Let Me Down*  **·** *Tin Machine \**  **·** *Tin Machine II \**   **·** *Black Tie White Noise*  **·** *1. Outside*  **·** *Earthling*  **·** *'hours…'*  **·** *Heathen*  **·** *Reality*  **·** *The Next Day*  **·** *Blackstar* |
| **Konsertalbum** | *David Live*  **·** *Stage*  **·** *Ziggy Stardust - The Motion Picture*  **·** *Tin Machine Live: Oy Vey Baby \**  **·** *Santa Monica ’72*  **·** *LiveAndWell.com*  **·** *Bowie at the Beeb* |
| **Filmmusikk** | *Christiane F.*  **·** *Labyrinth*  **·** *The Buddha of Suburbia* |
| **Relaterte artister** | Arnold Corns  **·** Tin Machine  **·** Tony Visconti  **·** Ken Scott  **·** Mick Ronson  **·** Mick Woodmansey  **·** Trevor Bolder  **·** Rick Wakeman  **·** Mott the Hoople  **·** Iggy Pop  **·** Lou Reed  **·** Herbie Flowers  **·** Mike Garson  **·** Aynsley Dunbar  **·** Carlos Alomar  **·** George Murray  **·** Dennis Davis  **·** John Lennon  **·** Earl Slick  **·** Brian Eno  **·** Robert Fripp  **·** Queen  **·** Reeves Gabrels  **·** Peter Frampton  **·** Gail Ann Dorsey  **·** Adrian Belew  **·** Sterling Campbell |
| **Konserter i Norge** |  *Ekeberghallen (1978)*  **·** *Jordal Amfi (1990)*  **·**  *Oslo Konserthus (1991)\**  **·** *Oslo Spektrum (1996)*  **·** *Kalvøyafestivalen (1997)*  **·** *Quartfestivalen (2002)*  **·** *Oslo Spektrum (2003)*  **·** *Koengen Bergen (2004)*  **·** *Norwegian Wood Oslo (2004)* |
| \* Med Tin Machine |


|  |  |
| --- | --- |
| Oppslagsverk/autoritetsdata | VIAF **·** GND **·** LCCN **·** ISNI **·** BNF **·** BNF (data) **·** MusicBrainz **·** Discogs **·** AllMusic
 |